CELEX: C2004/228/02
Language: sk
Date: 2004-09-11 00:00:00
Title: Rozsudok súdneho dvora (druhá komora) z 15. júla 2004 vo veci C-272/01: Komisia Európskych spoločenstiev proti Portugalskej republike (Nesplnenie povinnosti štátu — Smernica č. 76/160/EHS — Kvalita vody určenej na kúpanie — Nerešpektovanie medzných hodnôt — Neidentifikovanie všetkých vnútorných kúpacích oblastí existujúcich v Portugalsku — Nedostatočný počet zozbieraných vzoriek)

11.9.2004   
            
            
               SK
            
            
               Úradný vestník Európskej únie
            
            
               C 228/1
            
         
      ROZSUDOK SÚDNEHO DVORA
   
   (druhá komora)
   z 15. júla 2004
   vo veci C-272/01: Komisia Európskych spoločenstiev proti Portugalskej republike (1)
   
   (Nesplnenie povinnosti štátu - Smernica č. 76/160/EHS - Kvalita vody určenej na kúpanie - Nerešpektovanie medzných hodnôt - Neidentifikovanie všetkých vnútorných kúpacích oblastí existujúcich v Portugalsku - Nedostatočný počet zozbieraných vzoriek)
   (2004/C 228/02)
   Jazyk konania: portugalčina
   Vo veci C-272/01, Komisia Európskych spoločenstiev, (splnomocnení zástupcovia: M. T. Figueiraová a G. Valero Jordan) proti Portugalskej republike (splnomocnení zástupcovia: L. Fernandes, M. Telles Romãoová a M. João Loisová), predmetom ktorej je návrh, aby Súdny dvor vyslovil, že Portugalská republika tým, že neprijala všetky opatrenia nevyhnutné na to, aby zabezpečila, že kvalita vody určenej na kúpanie bude v súlade s medznými hodnotami stanovenými podľa článku 3 smernice Rady č. 76/160/EHS z 8. decembra 1975 o kvalite vody určenej na kúpanie (Ú. v. ES 1976 L 31 s. 1),
   
               —
            
            
               nerešpektovala minimálny počet odberov vzoriek, stanovených v prílohe tejto smernice a
            
         
               —
            
            
               neidentifikovala všetky vnútorné kúpacie oblasti existujúce v Portugalsku,
            
         
               —
            
            
               si nesplnila povinnosti, ktoré jej vyplývajú z článku 4 odsek 1, v spojení s článkom 1 odsek 2 a článkom 3, ako aj z prílohy tejto smernice a z článku 6 odsek 1 a 2 tejto smernice,
            
         Súdny dvor (druhá komora), v zložení: predseda C. W. A. Timmermans, sudcovia: C. Gulmann, J.-P. Puissochet, J. N. Cunha Rodrigues a N. Colnericová (spravodajca), generálny advokát: P. Léger, tajomník: R. Grass, vyhlásil dňa 15. júla 2004 rozsudok, ktorého výrok znie:
   
               1.
            
            
               Portugalská republika tým, že neprijala všetky nevyhnutné opatrenia na to, aby zabezpečila, že kvalita vody určenej na kúpanie bude v súlade s povinnými medznými hodnotami stanovenými podľa článku 3 smernice Rady č. 76/160/EHS z 8. decembra 1975 o kvalite vody určenej na kúpanie, si nesplnila povinnosti, ktoré jej vyplývajú z článku 4 odsek 1 tejto smernice, v spojení s ustanoveniami článku 3 a prílohy tejto smernice.
            
         
               2.
            
            
               Vo zvyšnej časti sa žaloba zamieta.
            
         
               3.
            
            
               Žiadny účastník nemá nárok na náhradu trov konania.
            
         
      (1)  Ú. v. ES C 245 z 1.9.2001